મહેસાણા કલેક્ટર એચ.કે.પટેલના માર્ગદર્શન હેઠળ વિજાપુર મામલતદાર, જિલ્લા પુરવઠા, ફૂડ એન્ડ ડ્રગ્સની ટીમોએ શનિવારે સાંજે વિજાપુરના હિંમતનગર રોડ પર સુરજ ડેરી કમ્પાઉન્ડમાં મુકેશ પુનમચંદ મહેશ્વરીની જગ્યામાં તેમજ રણાસણ જીઆઈડીસીમાં પ્રેમચંદ પુનમચંદ મહેશ્વરીની ફેક્ટરીઓમાં દરોડા પાડી નકલી મરચું બનાવવાનું કૌભાંડ ઝડપી લીધું હતું. આ બંને સ્થળેથી મરચુ, હળદર, મકાઈનો લોટ, કલર વગેરેના કુલ ૧૧ નમુના લેવાયા હતા અને રૂ.૨.૯૨ લાખનો જથ્થો જપ્ત કરાયો હતો. જેમાં વહેલી પરોઢે મુકેશ મહેશ્વરીની માલિકીની વિજાપુરની પાંજરાપોળ પાછળ ૪૩, ઉમિયા ગોડાઉનમાં ચાલતી શંકાસ્પદ ફેક્ટરી પણ સીલ કરાઈ હતી.